Lav et referat af nedenstående tekst:

Tekst:
Her på fjernsynsfabrikken skruede vi op på max, da vi i fredags dækkede Skagen Vinterbader Festival. I vores udsendelse om aftenen sendte vi en længere reportage fra den våde festival. For at reklamere for indslaget viste vi om formiddagen billeder af vinterbaderne på vores Facebook-side. Det førte søndag til, at vores Facebook-side blev blokeret af Facebook for nye opslag. Vi fik besked om at rydde op i billeder af vinterbadere uden en trævl på kroppen. I 24 timer måtte vi derfor se os henvist til skammekrogen og gennemgå hele vores Facebook-arkiv for bar nordjysk hud, inden Facebook igen gav os lov til at lave nye opslag. Så, det er altså forklaringen på, at vi ikke længere viser opslagene fra Skagen Vinterbader Festival på vores Facebook-side. Hele indslaget fra Skagen Vinterbader Festival kan ses her:

Referat:
Billeder af nøgne vinterbadere, der kastede sig i bølgerne i Skagen, var for skrap kost for Facebook. TV2 Nords side på Facebook blev lukket ned i 24 timer.